กฎกระทรวงกำหนดค่าธรรมเนียมสำหรับการจัดหางานให้คนหางานเพื่อไปทำงานเป็นคนประจำเรือ พ.ศ. 2560
ประกาศวันที่ 2017-03-23

content: กฎกระทรวง กำหนดค่าธรรมเนียมสำหรับการจัดหางานให้คนหางาน เพื่อไปทำงานเป็นคนประจำเรือ พ.ศ. ๒๕๖๐
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติแรงงานทางทะเล พ.ศ. ๒๕๕๘ ประกอบกับมาตรา ๕ วรรคหนึ่ง แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ ซึ่งแก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗ ซึ่งมาตรา ๔๒ แห่งพระราชบัญญัติแรงงานทางทะเล พ.ศ. ๒๕๕๘
content: ให้นำมาใช้บังคับโดยอนุโลม รัฐมนตรีว่าการกระทรวงแรงงานออกกฎกระทรวงไว้ ดังต่อไปนี้
content:   ให้กำหนดค่าธรรมเนียม ดังต่อไปนี้ (๑) คำขอ ฉบับละ ๑๐ บาท (๒) ใบอนุญาตจัดหางาน ฉบับละ ๑๐,๐๐๐ บาท (๓) การอนุญาตให้ย้ายสำนักงาน หรือตั้งสำนักงานชั่วคราว ครั้งละ ๔๐๐ บาท (๔) การอนุญาตให้เปลี่ยนผู้จัดการ ครั้งละ ๔๐๐ บาท (๕) การจดทะเบียนตัวแทนจัดหางาน หรือลูกจ้างซึ่งทำหน้าที่ เกี่ยวกับการจัดหางาน คนละ
content: ๕๐๐ บาท (๖) บัตรประจำตัวผู้รับใบอนุญาตจัดหางาน ผู้จัดการ ตัวแทนจัดหางาน หรือลูกจ้าง ซึ่งทำหน้าที่เกี่ยวกับการจัดหางาน ฉบับละ ๑๐๐ บาท (๗) ใบแทนใบอนุญาตจัดหางาน ฉบับละ ๕,๐๐๐ บาท (๘) การต่ออายุใบอนุญาตจัดหางาน ครั้งละ ๑๐,๐๐๐ บาท (๙) การรับรองสำเนาเอกสาร (ก) ภาษาไทย หน้าละ ๕ บาท (ข) ภาษาต่างประเทศ
content: หน้าละ ๑๐ บาท (๑๐) การออกหนังสือรับรอง (ก) ภาษาไทย หน้าละ ๒๐๐ บาท (ข) ภาษาต่างประเทศ หน้าละ ๔๐๐ บาท (๑๑) ค่าธรรมเนียมอื่น ๆ (ก) การแปลใบอนุญาตจัดหางาน เป็นภาษาต่างประเทศ ฉบับละ ๔๐๐ บาท (ข) การเปลี่ยนชื่อนิติบุคคล ผู้รับใบอนุญาตจัดหางาน ครั้งละ ๑๐๐ บาท (ค) การเปลี่ยนชื่อตัว และหรือชื่อสกุลผู้จัดการ
content: ครั้งละ ๑๐๐ บาท
content: ให้ไว้ ณ วันที่ ๑๔ กุมภาพันธ์ พ.ศ. ๒๕๖๐ พลเอก ศิริชัย ดิษฐกุล รัฐมนตรีว่าการกระทรวงแรงงาน
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดค่าธรรมเนียมสำหรับการจัดหางานให้คนหางานเพื่อไปทำงานเป็นคนประจำเรือ ประกอบกับมาตรา ๕ แห่งพระราชบัญญัติแรงงานทางทะเล พ.ศ. ๒๕๕๘
content: บัญญัติให้รัฐมนตรีว่าการกระทรวงแรงงานมีอำนาจออกกฎกระทรวงเพื่อปฏิบัติการตามพระราชบัญญัติในส่วนที่เกี่ยวข้องกับราชการของกระทรวง และมาตรา ๔๒ แห่งพระราชบัญญัติแรงงานทางทะเล พ.ศ. ๒๕๕๘
content: บัญญัติให้นำบทบัญญัติของกฎหมายว่าด้วยการจัดหางานและคุ้มครองคนหางานในส่วนที่เกี่ยวกับอัตราค่าธรรมเนียมมาใช้บังคับแก่การจัดหางานให้คนหางานเพื่อไปทำงานเป็นคนประจำเรือโดยอนุโลม ดังนั้น เพื่อให้สามารถเรียกเก็บค่าธรรมเนียมสำหรับการจัดหางานให้คนหางานเพื่อไปทำงานเป็นคนประจำเรือได้
content: จึงจำเป็นต้องออกกฎกระทรวงนี้